Silmukkakoepalan otto eli LOOP-konisaatio tai laserhoito, valmistautuminen ja kotihoito-ohjeet potilaalle

|  |  |
| --- | --- |
| Kuvaus: | Silmukkakoepalan otto, valmistautuminen ja kotihoito-ohjeet potilaalle naistentautien poliklinikalla. |

|  |
| --- |
| Valmistautuminen silmukkakoepalan ottoa eli LOOPia varten:  Käydessäsi naisten poliklinikalla Sinulta otettiin kohdunsuun tähystyksessä koepalanäytteitä. Vastausten perusteella Sinulle on suunniteltu **kohdunsuunmuutoksen poistoa sähkösilmukalla.**  Hoito annetaan naisten poliklinikalla **ensimmäisellä puhtaalla viikolla kuukautisten jälkeen,** koskainfektioriski on silloin pienin.  Jos Sinulla on käytössä **asetosalisyyliä** sisältävää lääkettä (esim. Asperin, Primaspan) tai Marevan verenohennushoito, ota yhteys naisten poliklinikalle, jolloin saat ohjeet lääkityksen mahdollisesta tauotuksesta ennen toimenpidettä, ma-pe klo 08.00-12.00 p. 017 172 712.    Noin tunti ennen poliklinikalle tuloa voit ottaa teille sopivaa, ilman reseptiä saatavaa kipulääkettä.  Esimerkiksi**: Ibuprofeenia** (Ibuxin tai Ibumax 400 mg) 2 tablettia  tai **parasetamolia** (Panadol tai Paratabs 500 mg) 2 tablettia  HOITO-OHJEET SILMUKKAKOEPALAN OTON TAI LASERHOIDON JÄLKEEN |

**Jälkivuoto**

Toimenpiteen jälkeen haavapinta erittää kudosnestettä ja veristä vuotoa noin viikon ajan.

Pientä vuotoa saattaa olla kauemminkin hoitoalueen laajuudesta riippuen. Vuoto voi jatkua jopa 6 viikon ajan.

Laserhoidon tai silmukkakoepalan ottamisen jälkeen hoitoalueelle muodostuu vähitellen rupialue, joka irrotessaan saattaa aiheuttaa runsaahkoa veristä vuotoa 1-2 viikon kuluttua toimenpiteestä. Myös seuraavat kuukautiset voivat olla tavallista runsaammat.

Jos verinen vuoto toimenpiteen jälkeen **on hyvin runsasta (runsaampaa kuin normaali kuukautisvuoto)**, voit tulla suoraan KYSin naisten akuuttikeskukseen tai käydä omassa terveyskeskuksessa.

Voit kysyä neuvoa myös naisten poliklinikalta ma-pe klo 08.00-12.00 p. 017 172 712

tai naisten akuuttikeskuksesta p. 017 172 361.

**Vuodon ja tulehdusten välttämiseksi ovat yhdyntä, uiminen, ammekylvyt ja tamponien käyttö kielletty** seuraaviin kuukautisiin asti.

Kondomin käyttö on suositeltavaa parin kuukauden ajan.

Kivunhoito

**Toimenpiteen jälkeen Sinulla saattaa olla kuukautiskivun tyyppisiä alavatsakipuja, joihin voit ottaa ilman reseptiä saatavaa kipulääkettä ohjeen mukaisesti.**